CELEX: 62007TA0119
Language: et
Date: 2019-09-17 00:00:00
Title: liidetud kohtuasjad T-119/07 ja T-207/07: Üldkohtu 17. septembri 2019. aasta otsus – Itaalia ja Eurallumina versus komisjon (Riigiabi – Direktiiv 2003/96/EÜ – Aktsiis mineraalõlidelt – Alumiiniumoksiidi tootmisel kütusena kasutatav mineraalõli – Aktsiisivabastus – Valikulisus – Piirkondliku riigiabi andmise suunised – 2001. aasta ühenduse suunised keskkonnakaitsele antava riigiabi kohta – Õiguspärane ootus – Institutsioonide aktide õiguspärasuse eeldus – Hea halduse põhimõte – Põhjendamiskohustus – Põhjenduste vastuolulisus)

25.11.2019   
            
            
               ET
            
            
               Euroopa Liidu Teataja
            
            
               C 399/37
            
         
      Üldkohtu 17. septembri 2019. aasta otsus – Itaalia ja Eurallumina versus komisjon
      (liidetud kohtuasjad T-119/07 ja T-207/07) (1)
      
      (Riigiabi - Direktiiv 2003/96/EÜ - Aktsiis mineraalõlidelt - Alumiiniumoksiidi tootmisel kütusena kasutatav mineraalõli - Aktsiisivabastus - Valikulisus - Piirkondliku riigiabi andmise suunised - 2001. aasta ühenduse suunised keskkonnakaitsele antava riigiabi kohta - Õiguspärane ootus - Institutsioonide aktide õiguspärasuse eeldus - Hea halduse põhimõte - Põhjendamiskohustus - Põhjenduste vastuolulisus)
      (2019/C 399/43)
      Kohtumenetluse keel: itaalia
      
         Pooled
      
      
         Hageja kohtuasjas T-119/07: Itaalia Vabariik (esindajad: G. Palmieri, keda abistasid avvocato dello Stato G. Aiello ja avvocato dello Stato P. Garofoli)
      
         Hageja kohtuasjas T-207/07: Eurallumina SpA (Portoscuso, Itaalia) (esindajad: solicitor L. Martin Alegi, solicitor R. Denton ja solicitor E. Cormack, hiljem solicitor L. Martin Alegi, solicitor R. Denton, solicitor A. Stratakis ja solicitor L. Philippou)
      
         Kostja: Euroopa Komisjon (esindajad: kohtuasjas T-119/07: V. Di Bucci, N. Khan, G. Conte ja K. Walkerová ning kohtuasjas T-207/07: V. Di Bucci, N.Khan, G. Conte ja K. Walkerová, hiljem N. Khan ning V. Bottka)
      
         Ese
      
      ELTL artikli 263 alusel esitatud nõuded tühistada kas osaliselt või täielikult komisjoni 7. veebruari 2007. aasta otsus 2007/375/EÜ Prantsusmaal Gardanne’i piirkonnas, Iirimaal Shannoni piirkonnas ja Itaalias Sardiinias alumiiniumoksiidi tootmisel kütusena kasutatava mineraalõli aktsiisimaksust vabastamise kohta (C 78/2001 (ex NN 22/01), C 79/2001 (ex NN 23/01), C 80/2001 (ex NN 26/01)) (ELT L 147, 8.6.2007, lk 29) osas, milles selle otsusega tuvastati, et Itaalia Vabariik andis alates 1. jaanuarist 2004 riigiabi Itaalias Sardiinias alumiiniumoksiidi tootmisel kütusena kasutatava mineraalõli aktsiisimaksust vabastamise kujul, ning osas, milles selle otsusega kohustati Itaalia Vabariiki antud abi tagasi nõudma või see tühistama või selle andmine peatama.
      
         Resolutsioon
      
      
                  1.
               
               
                  
                     Jätta hagid rahuldamata.
                  
               
            
                  2.
               
               
                  
                     Mõista kohtuasjas T-119/07 kohtukulud välja Itaalia Vabariigilt.
                  
               
            
                  3.
               
               
                  
                     Mõista kohtuasjas T-207/07 kohtukulud välja Eurallumina SpA-lt.
                  
               
            
         (1)  ELT C 129, 9.6.2007.